236 CORRESPONDANCE DE FRANÇOIS HOTMAN. 
XOVII. 
Nicolas Brulart, sieur de Sillery, à François Hotman. 
Réponse à ses plaintes. |) 
SOLEURRE, 26 juin 1589. 
Monsieur. J’attendois tousiours la venue de monsieur Charlet 
pour entendre de luy vostre intention comme vous me prometiez 
par voz lettres du 4 de ce mois, auxquelles il me desplaist que 
je ne puis donner telle response, que vous désirés et moy aussi, 
dont vous accuserés, sil vous plaist, le temps et la saison, qui a 
mis toutes choses en tel désordre, que nous compatissons tous 
ensemble en ces misères, desquelles j'espère en la justice et bonté 
de Dieu qu'il nous sortira dans peu de temps, que les gens 
d'honneur et de vertu seront mieux recongnus et que nous aurons 
plus de moien de faire plaisir à noz amys. J’ay faict un voiage 
ces jours passez à Basle, où, si j’eusse este mieux esclaircy de 
vostre intention, je me fusse voluntiers emploié envers messieurs 
de ce canton?) pour advancer vostre contentement, comme je 
feray là et ailleurs, où j’auray moien de vous servir. En ceste 
intention je me recommanderay à voz bonnes graces et prieray 
Dieu, monsieur, vous tenir en sa saincte garde. De Soleurre, ce 
26e juing 1589. 
Vostre bien affectionné serviteur, 
N. BRULART. 
1) Voyez les lettres suivantes et Æpist. Hotom. de cette année. 
2) Où Horman pensait se retirer à cause de la position dangereuse de Genève. 
Voyez ci-dessus. 
